Zakazikas
Zakazikas (arab. الزقازيق‎ = Az Zaqāzīq) – miestas Egipto šiaurėje, Nilo deltoje, į šiaurės rytus nuo Kairo. Šarkijos muchafazos administracinis centras. Pro miestą eina Ismailijos kanalas, jungiantis Nilą su Sueco kanalu. Transporto mazgas, yra stotis prie Kairo–Ismailijos geležinkelio. Verčiamasi medvilnės valymu. Zakazikas yra svarbus prekybos medvilne centras. Veikia 1974 m. įkurtas universitetas. 3 km nuo miesto yra senovinio Bubasčio miesto archeologinė vietovė.